**VÝZVA**

**NA PREDLOŽENIE PONUKY**

v rámci prieskumu trhu na zabezpečenie služieb, ktoré nie sú bežne dostupné na trhu

 (v súlade s § 9 ods. 9 Zákona č. 25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov)

**Vytvorenie a správa online kampaní propagácie portálu www.rajeckadolina.sk.**

1. Identifikácia verejného obstarávateľa

Názov organizácie: Rajecká dolina

Sídlo organizácie: Nám. SNP 1/29, 013 13 Rajecké Teplice

Registrácia: zapísaná v Registri oblastných organizácií cestovného ruchu vedenom Ministerstvom dopravy, výstavby a regionálneho rozvoja SR

Číslo spisu: 28358/2011/SCR

IČO: 42219281

DIČ: 2023560011

Kontaktná osoba pre verejné obstarávanie: Bc. Mariana Klincová

Telefónne číslo: +421 948 620 661

E - mail: riaditel@rajeckadolina.sk

2. Predmet zákazky

Vytvorenie a správa online kampaní propagácie portálu www.rajeckadolina.sk. Aplikácie a kampane musia spĺňať požiadavky zadané v špecifikácii.

3. Špecifikácia predmetu zákazky

**Odborná spôsobilosť zhotoviteľa**

Z hľadiska odbornej spôsobilosti sú na zhotoviteľa kladené nasledovné požiadavky:

Obrat za posledných 24 mesiacov v objeme minimálne 100 000 €/12 mesiacov + správa kampaní v objeme minimálne 30 000 € za posledných 36 mesiacov.

Spoločnosť musí byť certifikovaná spoločnosť programu Google partner.

Referencie pri správe kampaní pre produkt cestovného ruchu – destinačný manažment pre oblastné organizácie cestovného ruchu.

## Iné požiadavky

Vykonávateľ bude musieť byť k dispozícii zadávateľovi na konzultácie minimálne 1 deň v týždni v Rajeckých Tepliciach alebo v Žiline.

# Špecifikácia

## Redakčná a analytická správa facebook stránky

Vytvorenie stratégie, redakčná a analytická profesionálna starostlivosť o facebook stránku s dôrazom na neustále zvyšovanie efektívnosti. Úprava a aktualizácia stránky a príspevkov, komunikácia s užívateľmi počas 12 mesiacov.

#### **Jednorazová činnosť**

* úprava existujúcej Facebook stránky
* analýza existujúceho a perspektívneho publika
* úprava profilu, nastavenie
* príprava grafiky

#### **Opakované činnosti počas 12 mesiacov**

* tvorba a postovanie príspevkov (2 - 5 týždenne, podľa sezóny)
* analýza a optimalizácia
* propagácia príspevkov
* pridávanie fotogalérií
* vytvorenie, správa a vyhodnotenie súťaží
* sezónna zmena grafiky
* mesačná analytická správa
* reakcie na komentáre nevyžadujúce hlbšie produktové znalosti

## Vytvorenie a správa PPC kampaní

Vytvorenie kampaní a profesionálna starostlivosť o internetovú reklamu vo viacerých PPC systémov na Slovensku (Google AdWords, Facebook) s dôrazom na neustále zvyšovanie efektívnosti. Úprava a aktualizácia landing pages, implementácia opráv, optimalizácia kampaní počas 12 mesiacov.

#### **Zahrnuté služby**

* analýza kľúčových slov
* vytvorenie textových a grafických kampaní pre vyhľadávaciu a display sieť Google AdWords a pre Facebook
* vytvorenie bannerových reklám a tvorba nových sád bannerov
* vytvorenie textových reklám
* vytvorenie sitelinkov, doplnenie popisov k sitelinkom
* analýza dát Google Analytics
* optimalizácia negatívnych kľúčových slov
* tvorba remarketingových zoznamov
* tvorba remarketingoých kampaní
* pravidelná kontrola a optimalizácia kampaní Google AdWords
* pravidelná kontrola a optimalizácia kampaní Facebook
* vytvorenie parametrických reklamných textov
* aplikovanie skriptu pre parametrické reklamné texty
* vytvorenie Like kampaní vo Facebooku
* vytvorenie štruktúru kampaní vo Facebooku
* pravidelná aktualizácia vizuálov reklám Facebooku
* vytvorenie remarketingových kampaní na Facebooku

## Redakčná správa webu

Redakčná správa webu zahrňuje redakčnú správu webu počas obdobia 12 mesiacov.

Úlohou redaktora bude pridávať minimálne 5 článkov za mesiac, aktualizovať obsah webu a zasielať aktuality, ktoré budú propagované na FB stránke.

## Náklady na PPC médiá:

Minimálny objem preinzerovaných prostriedkov bude 6000 € s DPH, táto suma bude zadávateľovi dokumentovaná výpismi z reportingu príslušného CPC systému.

4. Lehota na predkladanie ponúk

Lehota na predkladanie ponúk uplynie dňa: **15.12.2015 o 15,00 hod.**

5. Miesto predkladania ponúk

Adresa: Rajecká dolina, Nám. SNP 1/29, 013 13 Rajecké Teplice

Kontaktná osoba pre verejné obstarávanie: Bc. Mariana Klincová

Telefónne číslo: +421 948 620 661

E - mail: riaditel@rajeckadolina.sk

Ponuky sa predkladajú poštou, osobne alebo elektronicky na e – mailovú adresu riaditel@rajeckadolina.sk.

6. Jazyk ponuky

Ponuku je potrebné vypracovať v slovenskom jazyku.

7. Kritériá na vyhodnotenie ponúk

1. najnižšia celková cena za dodanie služieb s DPH. Ak uchádzač nie je platiteľom DPH, uvedie navrhovanú cenu ako cenu celkom. Na skutočnosť, že nie je platiteľom DPH, upozorní v ponuke.

8. Predpokladaná hodnota zákazky

Predpokladaná celková hodnota predmetu zákazky je do 15 000 € bez DPH a je určená na základe predbežného prieskumu trhu.

9. Typ zmluvy

Zmluva o dielo.

10. Termín a miesto dodania služby

Termín: 28.12.2015

Adresa: Rajecká dolina, Nám. SNP 1/29, 013 13 Rajecké Teplice

Kontaktná osoba pre verejné obstarávanie: Bc. Mariana Klincová

Telefónne číslo: +421 948 620 661

E - mail: riaditel@rajeckadolina.sk

11. Obsah ponuky

Obsahom ponuky bude:

• návrh ceny v zmysle tejto výzvy podpísaný štatutárnym orgánom uchádzača

Víťazný uchádzač po oboznámení o výsledku VO doručí OOCR Rajecká dolina doklad o oprávnení podnikať, v ktorom musí byť zapísaný predmet podnikania oprávňujúci uchádzača na poskytnutie požadovaného predmetu zákazky, ktorým môže byť:

* živnostenské oprávnenie alebo aktuálny výpis zo živnostenského registra
* aktuálny výpis z obchodného registra
* iné než živnostenské oprávnenie, vydané podľa osobitných predpisov.

Predložený doklad musí byť aktuálny a musí preukazovať skutočný stav vo vzťahu k termínu,

kedy uplynie lehota na predkladanie ponúk. Ak víťazný uchádzač doklad o oprávnení podnikať nepredloží, jeho ponuka bude vyhodnotená ako neplatná a víťaznou sa stáva druhá najlepšia ponuka podľa ceny.

12. Doplňujúce doklady a informácie:

• dielo bude predmetom priebežnej kontroly raz týždenne do termínu odovzdania

• úhrada za predmet zákazky bude realizovaná formou bezhotovostného platobného styku

verejným obstarávateľom po dodaní jednorazovej činnosti v zmysle špecifikácie predmetu zákazky a po doručení faktúry, so splatnosťou pohľadávok minimálne 14 dní, aj po častiach v zmysle špecifikácie zákazky. Faktúra musí obsahovať údaje podľa § 71 zákona č. 222/2004 Z.z.. V prípade, že faktúra nebude obsahovať uvedené náležitosti, verejný obstarávateľ je oprávnený vrátiť ju uchádzačovi na doplnenie s novým začiatkom lehoty splatnosti

• predmet zákazky bude financovaný z prostriedkov verejného obstarávateľa z poskytnutej

dotácie

• verejný obstarávateľ si vyhradzuje právo neprijať ani jednu ponuku, prípadne redukovať

rozsah zákazky v prípade, ak cena najúspešnejšej ponuky prekročí výšku finančných

prostriedkov vyčlenených obstarávateľom na predmet obstarania

• neúspešných uchádzačov verejný obstarávateľ nebude informovať o výsledku

vyhodnotenia ponúk

• všetky náklady a výdavky spojené s prípravou a predložením ponuky znáša uchádzač bez

finančného nároku voči verejnému obstarávateľovi, bez ohľadu na výsledok zadávania

zákazky.

.............................................................

 Bc. Mariana Klincová

výkonná riaditeľka OOCR Rajecká dolina Rajecké Teplice, dňa 10.12.2015